Waguadalupe

Waguadalupe walikuwa tawi la Hispania la utawa wa Ndugu Wadogo lililotokana na juhudi za kuleta urekebisho za Yohane wa Guadalupe (karne ya 15 - 1506). Ndiyo sababu waliitwa hivyo. Mwenyewe alifuata juhudi za namna hiyo za Yohane wa Puebla (1453 - 1495) akafaulu kupata kibali cha Papa Aleksanda VI tarehe 25 Septemba 1496.

Kati ya mafanikio makubwa ya tawi hilo kuna uinjilishaji wa Meksiko. Wafransiskani 2 walifika huko pamoja na wavamizi (1519), lakini kazi rasmi ilianza miaka 5 baadaye, walipotumwa Waguadalupe 12 walioandaliwa vizuri; hao wakatunga sarufi, kamusi na katekisimu kwa lugha ya Kiazteka na kuanzisha shule. Watu waliongoka kwa wingi mkubwa ajabu: 200,000 hadi mwaka 1529, 1,000,000 hadi 1531, 5,000,000 hadi 1536, 9,000,000 hadi 1540 (Wamersedari, halafu Wadominiko na Waagustino walisaidia pia). 

Baadaye tawi hilo likaja kuongozwa na Yohane Pascual (karne ya 15 - 1553) likaitwa la Wapaskwali, na hatimaye na Petro wa Alkantara (1499-1562) likaitwa pia la Waalkantara au Ndugu Wadogo Pekupeku.

Tanbihi

Marejeo
 Guerrino Pelliccia e Giancarlo Rocca (curr.), Dizionario degli Istituti di Perfezione (DIP), 10 voll., Edizioni paoline, Milano 1974-2003 
 Matthew Bunson The Catholic Almanac's Guide to the Church, Our Sunday Visitor Inc., U.S. (2001), p. 56 
 Toribio de Benavente Motolinia, Motolinia's History of the Indians of New Spain. Translated by Elizabeth Andros Foster. Greenwood Press 1973 
 Robert Ricard. The Spiritual Conquest of Mexico: An Essay on the Apostolate and the Evangelizing Methods of the Mendicant Orders in New Spain, 1523–1572. Originally published in French 1933. Translated by Lesley Byrd Simpson. Berkeley: University of California Press 1966 

Viungo vya nje
 Los franciscanos en la Castilla del siglo XV  
 Historia de las familias franciscanas: origen y desarrollo del movimiento franciscano  
 History of the Franciscan movement 

Category:Wafransisko
Jamii:mashirika ya kitawa